Dimitrije Georgijević
<s>Dimitrije Georgijević (rođen kao Dimitrije Bugarski; Požarevac, 15. oktobar 1884 — Beograd, 30. januar 1959) je bio učesnik Prvog svetskog rata, Ruske revolucije, Španskog građanskog rata i Drugog svetskog rata (Velikog otadžbinskog rata i Narodnooslobodilačke borbe).</s>

<s>Godine 1944. došao je sa Crvenom armijom u Jugoslaviju.</s><s>Posle oslobođenja bio general-potpukovnik JNA.</s>

<s>Biografija</s>

<s>Rođen je, kao Dimitrije Bugarski, 15. oktobra 1884. godine u Požarevcu.</s><s>Bio je član Socijaldemokratske radničke partije od 1908, a od 1919. godine član Radničke komunističke partije (boljševika).</s>

<s>Ruska revolucija</s>

<s>Kao vojnik austrougarske vojske, u Prvom svetskom ratu, je pao u rusko zarobljeništvo.</s><s>Jedan od organizatora istu­panja iz Jugoslovenske dobrovoljačke divizije, sastavljene od zarobljenika.</s><s>Godine 1917. stupio je u odred Crvene armije i učestvovao u Velikoj oktobarskoj socijalističkoj revoluciji.</s><s>Tada menja svoje prezime Bugarski u Georgijević.</s>

<s>U Prvom jugoslo­venskom komunističkom puku bio je komandir mitra­ljeske čete.</s><s>Član RKP(b) postao je septembra 1919.</s><s>Početkom 1920. radio je kao komunistički agitator u Omsku, krajem 1920. i početkom 1921. u Jugo­slovenskom sovjetu u Moskvi.</s>

<s>U Crvenoj armiji ostaje sve do 1922. godine, a potom vrši razne dužnosti u Sovetskom Savezu i pohađa Sverdlovski univerzitet i Agrarni institut.</s>

<s>Španski građanski rat</s>

<s>Učesnik je Španskog građanskog rata od 1937. do 1939. godine.</s><s>Posle sloma Španske republike vratio se ponovo u Sovjetski Savez.</s>

<s>Drugi svetski rat</s>

<s>Za vreme Velikog otadžbinskog rata obavljao je razne dužnosti u Crvenoj armiji, a juna 1944. godine učestvuje u stvaranju Prve jugoslovenske brigade u Sovjetskom Savezu i postaje njen politički komesar.</s><s>Zajedno sa brigadom oktobra 1944. godine dolazi u Jugoslaviju i ulazi u sastav 23. srpske divizije 14. srpskog korpusa NOVJ.</s>

<s>Period SFRJ</s>

<s>Posle oslobođenja Jugoslavije bio je na raznim dužnostima u Jugoslovenskoj narodnoj armiji, imao je čin general-potpukovnika.</s><s>Bio je član Revizione komisije pri Centralnom komitetu Komunističke partije Jugoslavije.</s><s>Penzionisan je 1952. godine.</s>

<s>Umro je 30. januara 1959. godine i sahranjen u Aleji narodnih heroja na Novom groblju u Beogradu.</s>

<s>Odlikovanja</s>

<s>Odlikovan je Ordenom zasluge za narod sa zlatnom zvezdom i Ordenom bratstva i jedinstva sa zlatnim vencem.</s>

<s>Literatura 
 Nikola Grulović, „Jugosloveni u ratu i oktobarskoj revoluciji“, Beograd 1965.</s><s>Ivan Očak „Jugosloveni u Oktobru“.</s><s>Beograd 1967..</s><s>Vojna enciklopedija (knjiga druga).</s><s>Beograd 1971.</s>

<s>Izvori</s>

<s>Vidi još 
 Jugosloveni u Oktobarskoj revoluciji</s>

<s>Jugoslavenski komunisti
Jugosloveni u Oktobarskoj revoluciji
Jugosloveni u Španskom građanskom ratu
Jugoslavenski partizani
Politički komesari NOVJ
Generali JNA
Biografije, Požarevac</s>

